Okresná prokuratúra Nitra 
Damborského 1, 949 99 Nitra 1

Sp. zn. : 4 Pv 226/12/4403	Nitra, 16.11.2012
EEČ : 2-32-177-2012

U Z N E S E N I E

Trestná vec:	obvinený XXXXX 
Prečin:	Podpora a propagácia skupín smerujúcich k potlačeniu zákl. práv a slobôd podľa § 422 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nitra
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
d¨ľa 11.04.2012 v čase od 20.30 hod. do 21.30 hod. na kmene stromov rastúce pozdĺž pozemkovej komunikácie spájajúcej obec Nové Sady a Šurianky, ako aj na kmene stromov rastúce pozdĺž pozemkovej komunikácie spájajúcej obce Kapince a Hrubo¨ľovo namaľoval 15 ks vyobrazenia hákových krížov a následne bol zadržaný hliadkou Obvodného oddelenia PZ Lužianky,
lebo obvinený nebol v čase činu pre nepríčetnosť trestne zodpovedný
Odôvodnenie:
 Poverený príslušník Obvodného oddelenia PZ Lužianky uznesením sp.zn. ORP-757/LU-NR-2012 zo d¨ľa 11.04.2012 podľa § 199 odsek 1 Trestného poriadku začal trestné stíhanie za prečin podpory a propagácie skupín smerujúcich k potláčaniu základných práv a slobôd podľa § 422 odsek 1 Trestného zákona v podstate na vyššie uvedenom skutkovom základe.
Uznesením tej istej spisovej značky zo d¨ľa 13.04.2012 podľa § 206 odsek 1 Trestného poriadku vzniesol poverený príslušník PZ obvinenie XXXXX pre tento prečin v podstate na vyššie uvedenom skutkovom základe.
Zo svedeckej výpovede npor. XXXXX (č.l. 32) a svedeckej výpovede XXXXX (č.l. 33-34) vyplýva, že d¨ľa 11.04.2012 v čase okolo 21.00 hod. vykonávali hliadkovú službu, počas ktorej medzi obcami Nové Sady a Hrubo¨ľovo spozorovali na stromoch popri ceste bielou farbou namaľované hákové kríže. V smere do obce Hrubo¨ľovo zastavili XXXXX, ktorý išiel na bicykli a povedal im, že namaľoval niekoľko hákových krížov na stromy. Zbadali, že XXXXX má na rukách biele rukavice, na ktorých sa nachádzali aj fľaky bielej farby. 
Zo svedeckej výpovede XXXXX (č.l. 35-36) je zrejmé, že medzi obcami Nové Sady a Hrubo¨ľovo spozoroval na stromoch popri ceste bielou farbou namaľované hákové kríže a osobu, ktorá sa maľovania mohla dopustiť. Telefonicky upovedomil svojich policajtov. 
Zo zápisnice o vydaní veci (č.l. 37) vyplýva, že XXXXX dobrovoľne vydal biele plátené rukavice príslušníkom policajného zboru SR  por. XXXXX za prítomnosti ppráp. XXXXX. 
Zo záverov znaleckého posudku Kriminalistického a expertízneho ústavu PZ, odbor prírodovedného skúmania a kriminalistických analýz v Bratislave (č.l. 41-42) je zrejmé, že biely práškový materiál znečistený do sivobéžova, zaistený v plastovom vrecku je farebne a materiálovo zhodný s práškovým materiálom na povrchu zaistených rukavíc. 
Zo záverov znaleckého posudku XXXXX PhD. (č.l. 45-56) je zrejmé, že hákový kríž svojim vyobrazením odkazuje na nacizmus a nacistický režim.
Zo záverov znaleckého posudku XXXXX a XXXXX (č.l. 35-67) vyplýva, že XXXXX v čase spáchania skutku, pre ktorý je stíhaný trpel schizofréniou, v dôsledku ktorej vymizli jeho rozpoznávacie a ovládacie schopnosti. V súčasnosti sa XXXXX podrobuje ochrannému psychiatrickému liečeniu ústavnou formou. 
Trestný čin je protiprávny čin, ktorého znaky sú uvedené v tomto zákone, ak tento zákon neustanovuje inak (ustanovenie § 8 Trestného zákona).
Trestný čin je prečin a zločin (ustanovenie § 9 Trestného zákona).
Prečin podpory a propagácie skupín smerujúcich k potlačeniu práv a slobôd upravuje § 421 odsek 1 Trestného zákona nasledovne: 
Kto podporuje alebo propaguje skupinu osôb alebo hnutie, ktoré násilím, hrozbou násilia alebo hrozbou inej ťažkej ujmy smeruje k potlačeniu základných práv a slobôd osôb, potrestá sa od¨ľat¨Şm slobody na jeden rok až päť rokov (ustanovenie § 421 odsek 1 Trestného zákona).
Nepríčetnosť upravuje ustanovenie § 23 Trestného zákona a nasledovne:
Kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak (ustanovenie § 23 Trestného zákona).
Z vyššie citovaných ustanovení je zrejmé, že páchateľ, ktorý sa dopustí protiprávneho konania vykazujúce znaky prečinu podpory a propagácie skupín smerujúcich k potlačeniu základných práv a slobôd podľa § 421 odsek 1 Trestného zákona nie je trestne zodpovedný v prípade, že v čase spáchania tohto protiprávneho konania pre duševnú poruchu nemohol rozpoznať protiprávnosť svojho konania alebo svoje konanie ovládať.
Z vyššie uvedených dôkazov je zrejmé, že XXXXX síce namaľoval hákové kríže na kmene stromov, avšak v tom čase jeho rozpoznávacie a ovládacie schopnosti vymizli, pretože trpí schizofréniou. S poukazom na túto skutočnosť nie je trestne zodpovedný pre prečin podpory a propagácie skupín smerujúcich k potláčaniu základných práv a slobôd podľa § 422 odsek 1 Trestného zákona. 
Prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný (ustanovenie § 215 odsek 1 písmeno e) Trestného poriadku).
Pretože XXXXX bol v čase spáchania skutku, pre ktorý je trestne stíhaný, nepríčetný a teda nebol ani trestne zodpovedný, bolo potrebné zastaviť trestné stíhanie vedené proti jeho osobe pre prečin podpory a propagácie skupín smerujúcich k potlačeniu základných práv a slobôd podľa § 421 odsek 1 Trestného zákona s poukazom na ustanovenie § 215 odsek 1 písmeno e) Trestného poriadku.
Poučenie:
P o u č e n i e: 	Proti tomuto uzneseniu je prípustná sťažnosť,  ktorú je možné podať do 3 dní od jeho  doručenia na Okresnej prokuratúre v Nitre.       
 Sťažnosť má odkladný účinok.

JUDr. Tibor Lenárt
prokurátor